Hej Bolius

Mit spørgsmål er: Er det godt (fornuftigt) at lufte ud tre gange om dagen som I foreskriver, når det regner, og luftfugtigheden ude er på 97 % og inde på 51 %. Fugten inde kan da ikke komme ud, og man lukker vel mere fugt ind, når døre og vinduer åbnes?

Hilsen Hans J


Er det fornuftigt at lufte ud 3 gange om dagen om vinteren - luftfugtigheden ude er jo langt større end inde?
Hej Hans J

Fugt er en rigtig god grund til at lufte ud 3 gange dagligt.

Men der er også andre parametre som CO2, partikler og stegeos, som vi også skal have ud af boligen.  
 Er der meget høj luftfugtighed ude, så kan man overveje at udskyde udluftningen til senere på dagen eller aftenen.  
  
 Men en andet og mere vigtig del af svaret, er at vi snakker om relativ luftfugtighed. Og da kold og varm luft kan indeholde forskellige mængder vand, vil en relativ luftfugtighed på 97% ved 10 grader, svare til ca 50% relativ luftfugtighed ved 20 grader. Du kan se en graf og beskrivelse af begrebet her: [Skimmel - relativ fugtighed](https://www.skimmel.dk/relativ-fugtighed/)  
  
 Så at droppe udluftningen for at undgå den høje luftfugtighed er ikke anbefalelsværdigt. Og udluftning i 5-10 minutter vil altså ikke sende den indendørs luftfugtighed op på 90-97%

Læs mere her: [Udluftning og naturlig ventilation](https://www.bolius.dk/udluftning-og-naturlig-ventilation-19721)

